Mikkelin ravirata - Ravikuningas
Mikkelin ravirata rakennettiin Kalevankankaan kaupunginosaan 1960-luvulla. Siellä seurattiin raveja noin 20 vuotta ilman kunnollisia katsomoita, ennen kun nykyiset katsomorakennukset valmistuivat vuonna 1979. Ravirata löytyy aivan Mikkelin jäähallin vierestä.
Mikkelin ravirata on mahdollisesti yksi maailman nopeimmista raviradoista. Nopeus lähtee kaviouran muodosta. Se on normaalia pyöreämpi, joten hevosten ei tarvitse jarrutella ennen kaarteeseen saapumista pitkän suoran jälkeen, vaan ne voivat painaa kulmassa täysillä koko radan ympäri. Mikkelin raviradalla onkin nähty useita maailmanennätyksiä jo vuodesta 1977 lähtien.
Tietoa Mikkelin raviradasta
Suomen Monza eli Mikkelin ravirata on nähnyt historiansa aikana peräti kahdeksan euroopan- tai maailmanennätystä. Ruotsalaishevonen Charme Asserdal juoksi niistä ensimmäisen suomalaisohjastuksessa vuonna 1977, kun se kellotti uudeksi euroopanennätykseksi ajan 13,9.
Viimeisin lämpöisten tammojen maailmanennätys radalla tehtiin vuonna 2009, ja tuo ranskalaisen Premiere Steedin 09,6 ennätys säilyi aina vuoteen 2012 asti. Mikkelissä on kellotettu myös Kylmäveristen maailmanennätys, joka syntyi samana päivänä kuin Premiere Steedin ennätys. Tuolloin suomalainen I.P. Vipotiina juoksi Pertti Puikkosen ohjissa ajan 20,2.
Suurimmat ravikilpailut Mikkelin raviradalla
Mikkelin raviradalla juostaan vuosittain lämminveristen suurkilpailu St. Michel. Sen pääpalkinto on 70 000 €, ja voitokkain ohjastaja kautta aikain on kukas muukaan kuin Pekka Korpi neljällä voitolla. Kuninkuusravit Mikkelissä on juostu kolme kertaa vuosina 1979, 1996 ja 2012.
St. Michel on autolähdöllä juostava mailin eli 1609:n metrin mittainen kisa. Vuosittain St. Michel -raveissa käy jopa 20 000 katsojaa. Se onkin Savonlinnan oopperajuhlien jälkeen Etelä-Savon toiseksi suurin massatapahtuma. Mikkelistä ei St. Micheliä suurempaa tapahtumaa löydy.
Vihjeet Mikkelin raviradalle
Mikkelissä mennään aina kovaa. Ravikuninkaan vihjeenä Mikkelin raviradalle on seurata niitä hevosia, jotka ovat aina parhaimmillaan kovavauhtisissa kilpailuissa. Tällä vuosikymmenellä Mikkelissä ei olla vielä nähty ennätyksiä, mutta ehkä kesän 2016 St. Michel tuo tähän muutoksen.
Ravikuningas aikoo ainakin laittaa muutaman lantin peliin sen puolesta, että St. Michelissä juhlii tänä vuonna suomalainen hevonen suomalaisella ohjastajalla.